NARIADENIE KOMISIE (ES) č. 489/2008
z 2. júna 2008,
ktorým sa mení a dopĺňa nariadenie (ES) č. 806/2007, ktorým sa otvárajú colné kvóty a zabezpečuje ich správa v odvetví bravčového mäsa
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2759/75 z 29. októbra 1975 o spoločnej organizácii trhu s bravčovým mäsom (1), a najmä na jeho článok 11 ods. 1,
keďže:
(1)
Nariadením Komisie (ES) č. 806/2007 (2) sa otvorili určité colné kvóty na dovoz výrobkov v odvetví bravčového mäsa.
(2)
Vzhľadom na otázky týkajúce sa dovozu určitých výrobkov v rámci kvót s poradovými číslami 09.4038 a 09.4074 a v záujme jednotného uplatňovania je potrebné objasniť opis tovaru s uvedenými poradovými číslami.
(3)
Nariadenie (ES) č. 806/2007 by sa preto malo zodpovedajúcim spôsobom zmeniť a doplniť.
(4)
Opatrenia stanovené v tomto nariadení sú v súlade so stanoviskom Riadiaceho výboru pre bravčové mäso,
PRIJALA TOTO NARIADENIE:
Článok 1
K článku 1 nariadenia (ES) č. 806/2007 sa vkladá tento odsek:
„4. Na účely tohto nariadenia sa medzi výrobky patriace pod číselné znaky KN ex 0203 19 55 a ex 0203 29 55 kvót s poradovými číslami 09.4038 (skupina G2) a 09.4074 (skupiny G7) prílohy I počítajú stehná a kusy z nich.“
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 2. júna 2008